ananddey/assamese-wiki-corpus huggingface dataset:
মেম'গ্ৰাফি

মেম'গ্ৰাফি হৈছে ৰোগ নিৰ্ণয় আৰু স্ক্ৰিণিঙৰ বাবে মানৱ স্তন পৰীক্ষা কৰিবলৈ ব্যৱহাৰ কৰা এক প্ৰক্ৰিয়া। এই প্ৰক্ৰিয়াত নিম্ন-শক্তিসম্পন্ন ৰঞ্জন ৰশ্মি (~ ৩০ kVp) ব্যৱহাৰ কৰা হয়। মেম'গ্ৰাফিক মাষ্ট'গ্ৰাফি (Mastography) বুলিও কোৱা হয়। মেম'গ্ৰাফিৰ লক্ষ্য হৈছে স্তনৰ কৰ্কট ৰোগ আগতীয়াকৈ চিনাক্ত কৰা। সাধাৰণতে মেম'গ্ৰামত পৰিলক্ষিত হোৱা বৈশিষ্ট্যসূচক পিণ্ড বা মাইক্ৰ'কেলচিফিকেশ্যনৰ জৰিয়তে স্তনৰ কৰ্কট ৰোগ চিনাক্ত কৰা হয়।

এক্স-ৰে'ত যেনেকৈ প্ৰতিচ্ছবি সৃষ্টি কৰিবলৈ আয়নীয় বিকিৰণৰ পালি ব্যৱহাৰ কৰা হয়, ঠিক তেনেকৈ মেম'গ্ৰাফিটো প্ৰতিচ্ছবি সৃষ্টি কৰিবলৈ আয়নীয় বিকিৰণৰ পালি ব্যৱহাৰ কৰা হয়। ইয়াৰ পাছত ফলাফলৰ অস্বাভাৱিকতা চিনাক্ত কৰিবলৈ এই প্ৰতিচ্ছবিসমূহ বিশ্লেষণ কৰা হয়। মেম'গ্ৰাফিত হাড়ৰ ৰেডিঅ'গ্ৰাফিৰ বাবে ব্যৱহৃত এক্স-ৰে'তকৈ কম শক্তিৰ এক্স-ৰে' সচৰাচৰ ব্যৱহাৰ কৰা যায়। আল্ট্ৰাছাউণ্ড, ডাক্ট'গ্ৰাফি, পজিট্ৰন এমিছন মেম'গ্ৰাফি (PEM) আৰু মেগ্‌নেটিক ৰেজ'নেন্স ইমেজিং (MRI) হৈছে মেম'গ্ৰাফিৰ লগত সংলগ্ন পৰীক্ষা। মেম'গ্ৰাফিত স্পষ্টকৈ পৰিলক্ষিত নোহোৱা পিণ্ডৰ অধিক মূল্যায়নৰ বাবে সাধাৰণতে আল্ট্ৰাছাউণ্ড ব্যৱহাৰ কৰা হয়। স্তনাগ্ৰৰ পৰা ওলোৱা তেজৰ মূল্যায়ন কৰিবলৈ কিছুসংখ্যক প্ৰতিষ্ঠানত এতিয়াও ডাক্ট'গ্ৰামৰ ব্যৱহাৰ কৰা হয় যদিহে মেম'গ্ৰামৰ দ্বাৰা ৰোগ নিৰ্ণয় কৰিব পৰা নাযায়। সন্দেহজনক ফলাফলৰ অধিক মূল্যায়নৰ বাবে এম আৰ আই ব্যৱহাৰ কৰিব পৰা যায়। তদুপৰি ইতিমধ্যে আক্ৰান্ত হোৱা স্তন কৰ্কট ৰোগীৰ ক্ষেত্ৰত অস্ত্ৰোপচাৰৰ পূৰ্ব মূল্যায়নৰ বাবেও এম আৰ আই ব্যৱহাৰ কৰা হয় যাতে অতিৰিক্ত ঘা (lesions) পৰিলক্ষিত হ'লে অস্ত্ৰোপচাৰৰ পদ্ধতি সলনি কৰিব পৰা যায়। উদাহৰণস্বৰূপে, লাম্পেক্ট'মি (স্তনৰ কিছু অংশহে গুচোৱা হয়) পদ্ধতি সলনি কৰি মাষ্টেক্ট'মি (গোটেই স্তনটোৱে গুচোৱা হয়) পদ্ধতিৰ সহায়ত অস্ত্ৰোপচাৰ কৰা। অনুসন্ধান কৰা অন্যান্য প্ৰক্ৰিয়াবোৰৰ ভিতৰত আছে টম'ছিনথেছিছ।

ইউ এছ প্ৰিভেনটিভ ছাৰ্ভিছেছ টাস্ক ফ'ৰ্চে দিয়া পৰামৰ্শ (২০১৬) অনুসৰি ৫০ বছৰ বয়সৰ পৰা ৭৪ বছৰ বয়সৰ মাজৰ মহিলাই প্ৰতি দুবছৰৰ মূৰে মূৰে মেম'গ্ৰাফি কৰাব লাগে। তদুপৰি আমেৰিকান কলেজ অৱ ৰেডিঅ'লজি আৰু আমেৰিকান কেন্সাৰ চছাইটিয়ে পৰামৰ্শ দিছে যে কোনো মহিলাই ৪০ বছৰ বয়সৰ পৰা আৰম্ভ কৰি প্ৰতি বছৰে মেম'গ্ৰাফি কৰাব লাগে। আনহাতে কানাডিয়ান টাস্ক ফ'ৰ্চ অন প্ৰিভেনটিভ হেল্‌থ কেয়াৰ (২০১২) আৰু ইউৰোপিয়ান কেন্সাৰ অবজাৰভেটৰিয়ে দিয়া পৰামৰ্শ অনুসৰি ৫০ বছৰ বয়স আৰু ৬৯ বছৰ বয়সৰ মহিলাই প্ৰতি দুই-তিনি বছৰৰ মূৰে মূৰে মেম'গ্ৰাফি কৰাব লাগে। এই টাস্ক ফ'ৰ্চৰ প্ৰতিবেদনসমূহে দেখুৱাইছে যে অধিক সঘনাই কৰা মেম'গ্ৰাফিৰ ফলত বিভিন্ন বিপদাশংকাৰ উদ্ভৱ হয়। উদাহৰণস্বৰূপে, অপ্ৰয়োজনীয় অস্ত্ৰোপচাৰ আৰু উদ্বিগ্নতা। ইয়াৰোপৰি মেম'গ্ৰাফিৰ বিকিৰণে স্তন কেন্সাৰ বৃদ্ধিত কমকৈ যদিও গুৰুত্বপূৰ্ণ ভূমিকা গ্ৰহণ কৰে। স্তনৰ অস্ত্ৰোপচাৰ কৰা ৰোগীৰ ক্ষেত্ৰত মেম'গ্ৰাফি কৰাটো উচিত নহয়। মেম'গ্ৰাফিৰ ক্ষেত্ৰত মিছা-ঋণাত্মক ত্ৰুটিৰ (False-negative error) হাৰ অতি কমেও ১০%।

তথ্যসূত্ৰ

বাহ্যিক সংযোগ

শ্ৰেণী:ৰেডিঅ'গ্ৰাফি
জৈৱিক ৰসায়ন

]], CH4 এক জৈৱযৌগ
জৈৱিক ৰসায়ন হৈছে ৰসায়ন বিজ্ঞানৰ এটা উপশাখা য'ত জৈৱযৌগ আৰু জৈৱপদাৰ্থসমূহৰ ধৰ্ম, গঠন আৰু বিক্ৰিয়াসমূহৰ বিশয়ে বিজ্ঞানসন্মত অধ্যয়ন কৰা হয়। জৈৱযৌগ আৰু জৈৱপদাৰ্থসমূহ হৈছে সেইবোৰ য'ত কাৰ্বনৰ অণুৰ উপস্থিতি আছে। জৈৱিক ৰসায়নত হাইড্ৰ'কাৰ্বনৰ (যিবোৰ যৌগত হাইড্ৰ'জেন আৰু কাৰ্বন থাকে) বিষয়ে আলোচনা কৰা হয় আৰু লগতে বৃহৎ সংখ্যক যৌগ য'ত কাৰ্বনৰ বাহিৰেও আন মৌল থাকে যেনে অক্সিজেন, নাইট্ৰ'জেন, ছালফাৰ, ফছফৰাছ আৰু হেল'জেন গ্ৰুপৰ তেজস্ক্ৰিয়ভাৱে সুস্থিৰ (Radiostable) মৌলবোৰ। কাৰ্বনৰ যোজ্যতা চাৰি। কাৰ্বনৰ এটা পৰমাণুৱে আন পৰমাণুৰ সৈতে একবন্ধনী, দ্বিবন্ধনী, ত্ৰিবন্ধনী গঠন কৰি বিভিন্ন অণু গঠন কৰে। লগতে ইলেক্ট্ৰনৰ স্থান সলনি কৰি বিভিন্ন সজ্জাৰ অণু গঠন কৰে।

জৈৱযৌগসমূহে পৃথিৱীৰ সকলো জীৱৰ শৰীৰ গঠনত মূল ভূমিকা গঠন কৰে। বিভিন্ন ঔষধ আৰু তৈলজাত সামগ্ৰীৰ মূল অংশ হৈছে জৈৱযৌগসমূহ। জৈৱিক ৰসায়নৰ অধ্যয়নৰ কিছু অংশ জৈৱধাতৱ ৰসায়ন (Organometallic Chemistry), জৈৱ ৰসায়ন, ঔষধ ৰসায়ন আৰু বহুযোগী ৰসায়নৰ লগত একে হয়। । ১৮৫৬ চনত উইলিয়াম হেনৰী পাৰ্কিনে (William Henry Perkin) কুইনাইন তৈয়াৰ কৰিবলৈ চেষ্টা কৰি থাকোঁতে আকস্মিকভাৱে এবিধ জৈৱিক ৰঞ্জক পদাৰ্থ আৱিষ্কাৰ কৰে যিটো বৰ্তমান পাৰ্কিনৰ মউভ (Perkin's mauve) বুলি জনা যায়। ফ্ৰেডৰিক আগষ্ট কেকুলে (Friedrich August Kekulé) আৰু আৰ্কিবাল্ড স্কট কুপাৰে (Archibald Scott Couper) ১৮৫৮ চনত সুকীয়া সুকীয়াকৈ দিয়া অণুৰ ৰাসায়নিক গঠনৰ ধাৰণা জৈৱিক ৰসায়নৰ ইতিহাসত উল্লেখযোগ্য আৱিষ্কাৰ। দুয়োজনে আগবঢ়োৱা ধাৰণামতে চতুৰ্যোজী কাৰ্বন পৰমাণুৱে ইটোৱে সিটোৰ লগত লগ লাগি কাৰ্বনৰ জালসদৃশ অণু গঠন কৰে। উপযুক্ত ৰাসায়নিক বিক্ৰিয়াৰ সহায়ত সেই আণৱিক বান্ধনি ধৰা পেলাব পৰা যায়।

উণবিংশ শতিকাৰ দ্বিতীয়াৰ্ধত জৈৱিক ৰসায়নৰ ওপৰত ব্যৱস্থাগত অধ্যয়ন চলাই সংশ্লেষিত নীল (Indigo) উৎপাদন কৰা হয়। এডল্ফ ভন বেইয়াৰে (Adolf von Baeyer) উদ্ভাৱন কৰা সংশ্লেষিত নীলৰ জৰিয়তে ১৮৯৭চনৰ পৰা ১৯১৪চনৰ ভিতৰত প্ৰাকৃতিক নীলৰ উৎপাদন ১৯০০০টনৰ পৰা ১০০০ টনলৈ কমি যায়। ২০০২চনত পেট্ৰকেমিকেলচৰ পৰা ১৭০০০টন সংশ্লেষিত নীল উৎপাদন কৰা হয়।

খাৰুৱা তেলৰ আৱিষ্কাৰে জৈৱিক ৰসায়নৰ উন্নতিত অৰিহণা যোগায়। খাৰুৱা তেলৰ পৰা বিভিন্ন যৌগ উৎপাদন কৰাৰ পৰাই পেট্ৰ'কেমিকেল ইণ্ডাষ্ট্ৰীৰ আৰম্ভণি হয়। য'ত কৃত্ৰিম ৰবৰ, প্লাষ্টিক, আঠা আদি সফলভাৱে প্ৰস্তুত কৰা হয়।

ধৰ্মসমূহ

জৈৱিক যৌগ সমূহৰ ভৌতিক ধৰ্মসমূহ গুণগত আৰু সংখ্যাগত হিচাপে ভাগ কৰা হয়। গুণগতৰ ভিতৰত পৰে গোন্ধ, ৰঙ, দ্ৰৱণীয়তা। সংখ্যাগতৰ ভিতৰত পৰে উতলাংক, গলনাংক আৰু প্ৰতিসৰণাংক।

উতলাংক আৰু গলনাংক

জৈৱযৌগসমূহ উতলে আৰু গলে। ইহঁতৰ উতলাংক আৰু গলনাংক অণুৰ ধ্ৰুৱতা আৰু আণৱিক ভৰৰ ওপৰত নিৰ্ভৰ কৰে। জৈৱযৌগসমূহ ৩০০°ছেলচিয়াচ উষ্ণতাৰ ওপৰত সুস্থিৰ হৈ নাথাকে যদিও কিছুমান ব্যতিক্ৰম নথকা নহয়। কিছুমান জৈৱযৌগ যেনে পেৰা-ডাইক্ল'ৰ'বেনজিন্ (para-dichlorobenzene) পোনে পোনে ভাপ হৈ উৰি যায়।

দ্ৰৱণীয়তা

প্ৰশম (Neutral) জৈৱ যৌগসমূহ জৈৱ দ্ৰাৱকতকৈ পানীত কম দ্ৰৱণীয়। কিন্তু আয়নীভূত জৈৱ যৌগৰ লগতে হাইড্ৰ'জেন বন্ধনি থকা কম আণৱিক ভৰ বিশিষ্ট এলক'হ'ল, এমাইন (amines), কাৰ্বক্সিলিক এচিড (carboxylic acids) সমূহ এইক্ষেত্ৰত ব্যতিক্ৰম। জৈৱিক যৌগসমূহ সাধাৰণতে জৈৱিক দ্ৰাৱকত দ্ৰৱীভূত হয়।

গোটা অৱস্থাৰ ধৰ্মসমূহ

ব্যৱহাৰৰ ওপৰত ভিত্তি কৰি আণৱিক ক্ৰিষ্টেল (molecular crystals) আৰু জৈৱিক বহুযোগী (organic polymers) সমূহৰ দৰে বিশেষ গঠনসমূহৰ ধৰ্মৰ ওপৰত গুৰুত্ব দিয়া হয়। উদাহৰণস্বৰূপে বৈদ্যুতিক বলবিদ্যা, বৈদ্যুতিক পৰিবাহী, আলোক বৈদ্যুতিক ধৰ্মসমূহ।

তথ্য সংগ্ৰহ

বাহ্যিক সংযোগ

শ্ৰেণী:ৰসায়ন বিজ্ঞান
শ্ৰেণী:জৈৱিক ৰসায়ন
নাৰীবাদী মিত্ৰজোঁট (নাইজেৰিয়া)

নাৰীবাদী মিত্ৰজোঁট ( হৈছে নাইজেৰিয়াৰ যুৱ নাৰীবাদীসকলৰ এটা গোট যি নাইজেৰিয়াৰ সমাজত মহিলাসকলৰ সমতা বৃদ্ধিৰ বাবে কাম কৰে।

২০২০ চনৰ জুলাই মাহত ডামিলোলা অডুফুৱা আৰু অডুনায়ো ইৱেনিয়ে ইয়াক সহযোগিতামূলকভাৱে প্ৰতিষ্ঠা কৰিছিল।

প্ৰকল্পসমূহ

২০২০ চনৰ অক্টোবৰ মাহত নাইজেৰিয়াত আৰক্ষীৰ বৰ্বৰতাৰ বিৰুদ্ধে “End SARS” হেচটেগ আৰু শ্লোগানেৰে গণ শান্তিপূৰ্ণ প্ৰতিবাদ আৰম্ভ হয়। ক্ষমতাৰ অপব্যৱহাৰৰ ইতিহাস থকা আৰক্ষী ইউনিট বিশেষ ডকাইতি বিৰোধী স্কোয়াড (SARS) সম্পূৰ্ণৰূপে ভংগ কৰাৰ বাবে তেওঁলোকে প্ৰতিবাদ সাব্যস্ত কৰে। সদস্যসকলে সিদ্ধান্ত লয় যে ইয়াৰ প্ৰথম প্ৰকল্প হ'ব নাইজেৰিয়ানসকলে নিজৰ সাংবিধানিক অধিকাৰ ব্যৱহাৰ কৰা সুৰক্ষা নিশ্চিত কৰাৰ জৰিয়তে শান্তিপূৰ্ণ প্ৰতিবাদক সমৰ্থন কৰা।.

অভিযোগ

২০২১ চনৰ ১২ মাৰ্চত নাইজেৰিয়াৰ সংবাদ মাধ্যমে প্ৰকাশ কৰিছিল যে সংস্থাটো আৰু ইয়াৰ সদস্যসকলে EndSARS একাউণ্টৰ পৰা ₦২৩,০০০,০০০ (প্ৰতি বিনিময় হাৰৰ ৫১,০০০ নাৰীবাদী মিত্ৰজোঁটে এটা আনুষ্ঠানিক বিবৃতি প্ৰকাশ কৰে য'ত তেওঁলোকৰ ন্যায়ৰ প্ৰমাণ সন্নিবিষ্ট কৰা হৈছিল আৰু কোনো ধৰণৰ আৰ্থিক অসৎ ব্যৱহাৰ বা কোনো ধন ব্যক্তিগতকৰণৰ কাৰ্য্যক খণ্ডন কৰা হৈছিল। প্ৰমাণসমূহ আছিল পৰিসংখ্যা আৰু ক্ৰিপ্টো মুদ্ৰাৰ ভাষাৰ সংমিশ্ৰণ যিয়ে ডিজিটেল মুদ্ৰাই কেনেকৈ কাম কৰে সেই বিষয়ে বুজায়৷ পিছে এইবিষয়ে জ্ঞান নথকা ব্যক্তিসকলক বুজাবলৈ যথেষ্ট কঠিন হৈ পৰিছিল। অৱশেষত নাইজেৰিয়াৰ ক্ৰিপ্টো মুদ্ৰা ব্যৱসায়ী আৰু নাইজেৰিয়াৰ বাহিৰৰ তৃতীয় পক্ষৰ ক্ৰিপ্টো মুদ্ৰা ব্যৱসায়ীসকলে এই প্ৰমাণসমূহক মিছা বুলি জনায় আৰু তেওঁলোকৰ প্ৰমাণত অনিয়মআৰু বাস্তৱিক ভুলৰ৷ কিন্তু তেওঁলোকৰ প্ৰমাণে সেই দাবীক সমৰ্থন কৰা নাছিল৷ কাৰণ দেখা গৈছিল যে ৰাজহুৱা অনুদানৰ পৰা পোৱা নাইজেৰিয়ান নাইৰাৰ লাখ লাখ আইনী মাচুলত ব্যয় কৰা হৈছিল। ক্ৰিপ্টো মুদ্ৰা বিশেষজ্ঞসকলে সংস্থাটোক প্ৰতাৰণামূলক আৰু ইচ্ছাকৃতভাৱে প্ৰমাণসমূহ অস্পষ্ট কৰি তোলাৰ বাবে ধমক দিছিল।

তথ্যসূত্ৰ
গুৱাহাটী মেট্ৰ' লাইট

গুৱাহাটী মেট্ৰ' লাইট হৈছে ভাৰতৰ অসম ৰাজ্যৰ সৰ্ববৃহৎ চহৰ গুৱাহাটীৰ বাবে প্ৰস্তাৱিত দ্ৰুতগামী পৰিবহণ ব্যৱস্থা। প্ৰথম পৰ্য্যায়ত চাৰিাটা কৰিড'ৰযুক্ত এই ছিষ্টেমটোৰ মুঠ দৈৰ্ঘ্য হ'ব ৬১.৪২ কিঃমিঃ।

ইতিহাস

মাৰ্গ

গুৱাহাটী মেট্ৰ' লাইটৰ প্ৰথম পৰ্য্যায়ৰ বাবে জিএমডিএ-ৰ দ্বাৰা চাৰিটা কৰিড'ৰৰ পৰিকল্পনা কৰা হৈছে:
লাইন
প্ৰথম চলাচল
অন্তিম সম্প্ৰসাৰণ
ষ্টেশ্যনৰ সংখ্যা
দৈৰ্ঘ্য (কিঃমিঃ)
টাৰ্মিনেল
ৰ'লিং ষ্টক্
ট্ৰেক গে'জ (মিঃমিঃ)
পাৱাৰ
১নং লাইন

২২
২৬.৬
ধাৰাপুৰ
নাৰেংগী

১৪৩৫ মিঃমিঃ ষ্টেণ্ডাৰ্ড গে'জ

২নং লাইন

১০
১০
এম জি ৰোড
খানাপাৰা

১৪৩৫ মিঃমিঃ ষ্টেণ্ডাৰ্ড গে'জ

৩নং লাইন

১৪
১৯.৮
জালুকবাৰী
খানাপাৰা

১৪৩৫ মিঃমিঃ ষ্টেণ্ডাৰ্ড গে'জ

৪নং লাইন

৮
৯.৪
আই এছ বি টি
পল্টন বজাৰ

১৪৩৫ মিঃমিঃ ষ্টেণ্ডাৰ্ড গে'জ

মুঠ

৫৪
৬১.8

লগতে চাওক

গুৱাহাটী ৰেল ষ্টেশ্যন

তথ্য সূত্ৰ

শ্ৰেণী:গুৱাহাটী
শ্ৰেণী:অসমৰ পৰিবহণ
অনুৰাধা (ধাৰাবাহিক)

অনুৰাধা হৈছে ৰং চেনেল যোগে সম্প্ৰচাৰিত এখন অসমীয়া ভাষাৰ ধাৰাবাহিক। এন কে প্ৰডাকচনৰ হৈ দেৱ বৰকটকী প্ৰযোজিত আৰু ৰাজেশ ভূঞা পৰিচালিত ধাৰাবাহিকখনৰ নাম ভূমিকাত অভিনয় কৰে মুনমী ফুকনে। অন্যান্য অভিনেতা সকল হৈছে জুবিন গাৰ্গ, উৎপল দাস, জুবলী বৰুৱা, নীল দাস, ইত্যাদি। ধাৰাবাহিকখনে দৰ্শকৰ পৰা লাভ কৰে বিপুল সঁহাৰি। ইয়াৰ কাহিনী , চিত্ৰনাট্য আৰু সংলাপ ৰচনা কৰিছিল পঙ্কজ জ্যোতি ভূঞাই।

অভিনয়ত

মুনমী ফুকন - অনুৰাধা
জুবিন গাৰ্গ - অনিৰুদ্ধ
উৎপল দাস - সমীৰ
জুবলী বৰুৱা - মৌচুমী
নীল দাস - উৎপল

সংগীত

ধাৰাবাহিকখনৰ শীৰ্ষক সংগীতো দিয়ে	জুবিন গাৰ্গে। "অনুৰাধা" শীৰ্ষক এই গীতটোৱ শ্ৰোতাৰ মাজত অতি জনপ্ৰিয় হৈ পৰে। পাছত গীতটো জুবিন গাৰ্গৰ এলবাম বাঁহীত অন্তৰ্ভূক্ত কৰা হয়।

তথ্য সংগ্ৰহ

শ্ৰেণী:অসমীয়া ভাষাৰ দূৰদৰ্শন ধাৰাবাহিক
হোমাই ভ্যাৰাৱালা

হোমাই ভ্যাৰাৱালা (; ৯ ডিচেম্বৰ ১৯১৩ – ১৫ জানুৱাৰী ২০১২) আছিল ভাৰতৰ প্ৰথম মহিলা ফটো সাংবাদিক। তেখেত সাধাৰণতে ছদ্মনাম "ডালডা ১৩" নামেৰে পৰিচিত। তেওঁ ১৯৩০ৰ দশকত ফটো সাংবাদিকতাৰ জগত খনৰ জড়িত হৈছিল আৰু ১৯৭০ৰ দশকৰ প্ৰথমাৰ্ধত তেওঁ অৱসৰ গ্ৰহণ কৰে। ২০১১ চনত ভাৰত চৰকাৰে তেওঁৰ অৱদানৰ স্বীকৃতি স্বৰূপে দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে।

২০১৭ চনৰ ৯ ডিচেম্বৰ তাৰিখে গুগুলে তেওঁৰ ১০৪তম জন্মদিনৰ লগত সংগতি ৰাখি এক ডুদল প্ৰদৰ্শন কৰে।

ব্যক্তিগত জীৱন

হোমাই ভ্যাৰাৱালায়ে মাণিকশাও জামছেদজী ভ্যাৰাৱালাৰ লগত বিবাহপাশত আৱদ্ধ হৈ। তেওঁ এজন একাউটেণ্ট আৰু টাইমছ অফ ইণ্ডিয়া বাতৰি কাকতৰ ফটোগ্ৰাফাৰ আছিল।

তেখেতৰ মৃত্যুৰ পিছত হোমাই ভ্যাৰাৱালায়ে ভাদডৰালৈ গুচি আহে আৰু ১৯৭৩ চনত ফটোগ্ৰাফী এৰি দিয়ে।

তাৰপিছত তেওঁ ৰাজস্থানৰ পিলানীলৈ যায়। তেওঁৰ পুত্ৰ ফাৰুক বিৰলা বিজ্ঞান আৰু প্ৰযুক্তিবিদ্যা প্ৰতিষ্ঠান, পিলানীৰ অধ্যাপক আছিল। ১৯৮২ চনত তেওঁ পুত্ৰৰ লগত আকৌ বৰডালৈ ঘূৰি আহে। ১৯৮৯ চনত তেওঁৰ পুত্ৰৰ কেঞ্চাৰ ৰোগত মৃত্যু হোৱাৰ পিছত তেওঁ বৰডাৰ এক এপাৰ্টমেণ্টলৈ গুচি আহে আৰু নিজৰ সময় বাগিছাত অতিবাহিত কৰিছিল।

কৰ্মজীৱন

১৯৩০ৰ দশকত ভ্যাৰাৱালায়ে তেওঁৰ কৰ্মজীৱনৰ পাতনি মেলিছিল। দ্বিতীয় বিশ্বযুদ্ধৰ পিছত মুম্বাইৰ এখনি আলোচনীত তেওঁৰ এলানি বিখ্যাত ক'লা আৰু বগা আলোকচিত্ৰ প্ৰকাশ হৈছিল। কৰ্ম জীৱনৰ পাতনিত যিহেতু তেওঁক কোনোৱে চিনি নাপাইছিল আৰু মহিলা হোৱাৰ বাবে তেওঁৰ ফটো তেখেতৰ স্বামীৰ নামত প্ৰকাশিত হৈছিল।

লাহে লাহে তেওঁৰ ফটোগ্ৰাফী ৰাষ্ট্ৰীয় প্ৰেক্ষাপটত সমাদৃত হবলৈ ধৰে। ১৯৪২ চনত তেওঁ দিল্লীৰ ব্ৰিটিছ তথ্য সেৱাত যোগদান কৰে। সেই সময়ছোৱাত তেওঁ ভাৰতৰ স্বাধীনতা আন্দোলনৰ লগত জড়িত বিভিন্ন ৰাজনৈতিক আৰু ৰাষ্ট্ৰীয় নেতাৰ ফটো তুলিবলৈ সুযোগ পায়। তাৰে ভিতৰত উল্লেখযোগ্য হ'ল মহাত্মা গান্ধী, জৱাহৰলাল নেহৰু, মুহাম্মদ আলি জিন্নাহ আৰু ইন্দিৰা গান্ধী।.

১৯৭০ চনত তেওঁৰ স্বামীৰ মৃত্যুৰ লগে লগে তেওঁ পেশাদাৰী ফটোগ্ৰাফী সম্পূৰ্ণৰূপে এৰি দিয়ে। পিছলৈ তেওঁ তেখেতৰ ফটোগ্ৰাফৰ সংগ্ৰহখিনি কলাৰ লগত জড়িত দিল্লীৰ আলকাজী ফাউণ্ডেচনক দিয়ে।

২০১০ চনত ৰাষ্ট্ৰীয় আধুনিক কলা গেলেৰী আৰু আলকাজী ফাউণ্ডেচনৰ যুটীয়া প্ৰচেষ্টাত তেওঁৰ ফটোগ্ৰাফ সমূহ প্ৰদৰ্শিত কৰা হয়।

মৃত্যু

২০১২ চনৰ ১৫ জানুৱাৰী তাৰিখে শ্বাস-প্ৰশ্বাসজনিত ৰোগত তেওঁ বৰোডাত শেষ নিশ্বাস ত্যাগ কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:সাংবাদিক
শ্ৰেণী:ফটোগ্ৰাফাৰ
শ্ৰেণী:পদ্মবিভূষণ বঁটা বিজয়ী
সুনীতা ৰাণী

সুনীতা ৰাণী (ইংৰাজী: Sunita Rani; জন্ম: ৪ ডিচেম্বৰ ১৯৭৯) পঞ্জাবৰ এগৰাকী ভাৰতীয় এথলীট। তেওঁ ২০০২ চনৰ এছিয়ান গেমছত ১৫০০ মিটাৰ দৌৰত সোণৰ পদক আৰু ৫০০০ মিটাৰ দৌৰত ব্ৰঞ্জৰ পদক জয় কৰিছিল। ১৫০০ মিটাৰ দৌৰত তেওঁৰ ৪:০৬.০৩ ছেকেণ্ডৰ সময় এতিয়াও ভাৰতীয় ৰাষ্ট্ৰীয় অভিলেখ হৈ আছে। তেওঁৰ কৃতিত্বৰ বাবে ১৯৯৯ চনত অৰ্জুন বঁটা আৰু ২০১৫ চনত পদ্মশ্ৰী সন্মান লাভ কৰিছিল। পৰৱৰ্তী সময়ত ডোপিং টেষ্টত ধৰা পৰাৰ অভিযোগত তেওঁ বিতৰ্কত সোমাই পৰিছিল। তেওঁৰ পদকসমূহ কাঢ়ি লোৱা হৈছিল যদিও তদন্তৰ অন্তত সেইসমূহ পুনৰ ঘূৰাই দিয়া হয়।

জীৱন আৰু কৰ্মজীৱন

ৰাণী পঞ্জাবৰ চুনামৰ নিবাসী। ২০০২ চনৰ এছিয়ান গেমছৰ প্ৰদৰ্শনৰ বাবে তেওঁ সৰ্বাধিক পৰিচিত, য’ত তেওঁ ১৫০০ মিটাৰত সোণ আৰু ৫০০০ মিটাৰত ব্ৰঞ্জৰ পদক লাভ কৰিছিল।

বিতৰ্ক

দক্ষিণ কোৰিয়াৰ বুছানত অনুষ্ঠিত ২০০২ চনৰ এছিয়ান গেমছত তেওঁৰ প্ৰদৰ্শনক লৈ বিতৰ্কৰ সৃষ্টি হৈছিল। ডোপ টেষ্টত তেওঁৰ দেহত ‘নেণ্ড্ৰ’লন’ নামৰ এক নিষিদ্ধ দ্ৰব্য ধৰা পৰিছিল, যাৰ ফলত তেওঁৰ দুয়োটা পদক কাঢ়ি লোৱা হয়। ভাৰতীয় অলিম্পিক সন্থাই ডোপিং পৰীক্ষাৰ প্ৰক্ৰিয়াত গুৰুতৰ ত্ৰুটি থকাৰ যুক্তি দি যুঁজ দিছিল আৰু ফলাফলসমূহ বৈধ নহয় বুলি প্ৰমাণ কৰিছিল। ৰাণীয়ে দৃঢ়তাৰে কৈছিল যে তেওঁ কোনো নিষিদ্ধ দ্ৰব্য গ্ৰহণ কৰা নাছিল। বুছানলৈ যোৱাৰ প্ৰাকমুহূৰ্তত দিল্লীত কৰা পৰীক্ষাতো তেওঁ উত্তীৰ্ণ হৈছিল।

পিছলৈ এছিয়াৰ অলিম্পিক পৰিষদে আনুষ্ঠানিকভাৱে স্বীকাৰ কৰে যে তেওঁৰ ড্ৰাগ টেষ্টত খেলিমেলি আছিল। ২০০৩ চনৰ ৩ জানুৱাৰীত ইণ্টাৰনেচনেল এছ’চিয়েশ্যন অৱ এথলেটিকছ ফেডাৰেচনছে ৰাণীক ডোপিংৰ অভিযোগৰ পৰা মুক্ত কৰে আৰু তেওঁৰ পদকসমূহ ঘূৰাই দিয়ে। এমেচাৰ এথলেটিক ফেডাৰেচন অৱ ইণ্ডিয়াই ২০০৩ চনৰ ৪ ফেব্ৰুৱাৰীত এক বিশেষ অনুষ্ঠানৰ জৰিয়তে ৰাণীক পদকসমূহ আনুষ্ঠানিকভাৱে ওভতাই দিয়ে।

তথ্যসূত্ৰ

শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
আৱিষ্কাৰ আৰু আৱিষ্কাৰক

আৱিষ্কাৰ আৰু আৱিষ্কাৰকৰ নামসমূহ তলত উল্লেখ কৰা হ’ল:

অ-ঔ

ক্ৰমিক নং
আৱিষ্কাৰ
আৱিষ্কাৰক
দেশ
চন
তথ্য প্ৰসংগ
১
অনাতাঁৰ
জি. মাৰ্কনি
ইটালী
১৯০১

২
এক্সৰে
ৰোয়েণ্টজেন
জাৰ্মানী
১৮৯৫
”
৩
এৰোপ্লেন
ৰাইট ভাতৃদ্বয়
আমেৰিকা
১৯০৩
”

ক-ঙ

ক্ৰমিক নং
আৱিষ্কাৰ
আৱিষ্কাৰক
দেশ
চন
তথ্য প্ৰসংগ
১
কলাজ্বৰৰ ইনজেকচন
ব্ৰহ্মচাৰী
ভাৰত
১৯২২

২
গ্ৰামোফোন
টমাছ আলভা এডিচন
আমেৰিকা
১৮৭৮
”

চ-ঞ

ক্ৰমিক নং
আৱিষ্কাৰ
আৱিষ্কাৰক
দেশ
চন
তথ্য প্ৰসংগ
১
ছপাৰ যন্ত্ৰ
গুতেনবাৰ্গ
জাৰ্মানী
১৪৫০

২
চাবমেৰিন
ডেভিড ব্ৰুচনেল
আমেৰিকা
১৭৭৬
”
৩
চিলাইকল
বি. থিমোনিয়েৰ
ফ্ৰান্স
১৮২৯
”
৪
জুইশলা
জন ওৱাকাৰ
ইংলেণ্ড
১৮২৭
”
৫
জেটপ্লেন
হুইটলি
ইংলেণ্ড
১৯৩৭
”

ট-ণ

ক্ৰমিক নং
আৱিষ্কাৰ
আৱিষ্কাৰক
দেশ
চন
তথ্য প্ৰসংগ
১
টাইপ ৰাইটাৰ
চি. চোলচ
আমেৰিকা
১৮৬৮

২
টেলিস্কোপ
এইচ. লিপাৰচে
নেদাৰলেণ্ড
১৬০৮
”
৩
টেলিগ্ৰাম
এম. লেমণ্ড
ফ্ৰান্স
১৭৮৭
”
৪
টেলিফোন
এ. গ্ৰাহামবেল
আমেৰিকা
১৮৭৬
”
৫
টেলিভিছন
বেয়াৰ্ড
ইংলেণ্ড
১৯২৬
”
৬
টেংক (যুদ্ধৰ)
ই. চুইংটন
ইংলেণ্ড
১৯১৪
”
৭
ট্ৰেক্টৰ
বি. হোল্ট
আমেৰিকা
১৯০০
”
৮
ডায়নামো
এইচ. পিক্সি
ফ্ৰান্স
১৮৩২
”
৯
ডিজেল ইঞ্জিন
ৰুডফল ডিজেল
জাৰ্মানী
১৮৯৫
”
১০
ডিনামাইট
আলফ্ৰেড নোবেল
ছুইডেন
১৮৬৬
”

ত-ন

ক্ৰমিক নং
আৱিষ্কাৰ
আৱিষ্কাৰক
দেশ
চন
তথ্য প্ৰসংগ
১
থাৰ্মোমিটাৰ
গেলিলিও গেলিলী
ইটালী
১৫৯৩

২
নাইলন
কাৰুথাৰ্চ
আমেৰিকা
১৯৩৭
”

প-ম

ক্ৰমিক নং
আৱিষ্কাৰ
আৱিষ্কাৰক
দেশ
চন
তথ্য প্ৰসংগ
১
পেণ্ডুলাম ঘড়ী
জি. হাইজেনচন
নেডাৰলেণ্ড
১৬৫৬

২
পিস্তল
কোল্ট
আমেৰিকা
১৮৩৫
”
৩
বাইচাইকেল
ম্যাকমিলান
স্কটলেণ্ড
১৮৪০
”
৪
বেৰোমিটাৰ
ই. টৰিচেলি
ইটালী
১৬৪৩
”
৫
ফটোগ্ৰাফী (ধাতুৰ পাতত)
নেকী
ফ্ৰান্স
১৮২৬
”
৬
ফটোগ্ৰাফী (কাগজত)
টেলবট
ইংলেণ্ড
১৮৩৫
”
৭
ফটোগ্ৰাফী (ফিল্মত)
জন কাৰবাট
আমেৰিকা
১৮৮৮
”
৮
ফাউণ্টেইনপেন
এল. ই. ওৱাটাৰমেন
আমেৰিকা
১৮৮৪
”
৯
বেকেলাইট
বেকলেণ্ড
বেলজিয়াম
১৯০৭
”
১০
বেলুন
মণ্টগ্ৰফাৰ ভাতৃদ্বয়
ফ্ৰান্স
১৭৮৩
”
১১
মটৰচাইকেল
ডেমলাৰ
জাৰ্মানী
১৮৮৫
”
১২
মাইক্ৰোস্কোপ
জেদ. জ্যানচন
নেডাৰলেণ্ড
১৫৯০
”
১৩
মেচিনগান
আৰ. জে. গেটলিং
আমেৰিকা
১৮৬১
”
১৪
মোভি প্ৰোজেক্টৰ
জেনকিন্‌চ
আমেৰিকা
১৮৯৩
”

য-ক্ষ

ক্ৰমিক নং
আৱিষ্কাৰ
আৱিষ্কাৰক
দেশ
চন
তথ্য প্ৰসংগ
১
ষ্টীম ইঞ্জিন
জেমচ ওৱাট
স্কটলেণ্ড
১৭৬৫

২
ষ্টেথিচস্কোপ
ড॰ উইলিয়াম ষ্টোকচ
ইংলেণ্ড
১৮১৯
”
৩
ৰিফ্ৰেজাৰেটৰ
জেমছ হেৰিছন
স্কটলেণ্ড
১৮৫১
”
৪
ৰেয়ন
চোয়েল
ইংলেণ্ড
১৮৮৩
”
৫
শীত-তাপ-নিয়ন্ত্ৰণ
কেৰিয়াৰ
আমেৰিকা
১৯১১
”
৬
ৰাডাৰ
টেলাৰ আৰু ইয়ং
আমেৰিকা
১৯২২
”
৭
লাউড স্পীকাৰ
ৰাইচ কেল’গ
আমেৰিকা
১৯২৪
”
৮
হেলিকপ্তাৰ
ই. অমিছেন
ফ্ৰান্স
১৯২৪
”
৯
ৰকেট
গৰ্ডাড
আমেৰিকা
১৯২৯
”
১০
লিনোটাইপ
ও. মাৰ্গেন থেলাৰ
আমেৰিকা
১৮৮৫
”

তথ্য সংগ্ৰহ

বাহ্যিক সংযোগ

আৱিষ্কাৰ আৰু আৱিষ্কাৰক

শ্ৰেণী:তালিকাসমূহ
চৈয়দ ইছমাইল হোছেইন ছিৰাজী

চৈয়দ ইছমাইল হোছেইন ছিৰাজী ( বাংলা : সৈয়দ ইছমাইল হোসেন ছিৰাজী; ১৮৮০–১৯৩১) হৈছে বৰ্তমানৰ বাংলাদেশৰ ছিৰাজগঞ্জ নিবাসী এগৰাকী বঙালী লেখক আৰু কবি। তেওঁক বঙালী মুছলমান পুনৰ জাগৰণৰ সময়ৰ অন্যতম মূল লেখক হিচাপে গণ্য কৰা হয়। তেওঁ শিক্ষাৰ প্ৰসাৰক উদগনি যোগোৱাই নহয় ইছলামিক ঐতিহ্যকো মহিমামণ্ডিত কৰিছিল। বংগত খিলাফত আন্দোলন প্ৰৱৰ্তন কৰাতো তেওঁ যথেষ্ট অৰিহণা যোগাইছিল, আৰু বালকান যুদ্ধৰ সময়ত অট্টোমান সাম্ৰাজ্যক চিকিৎসা সামগ্ৰী যোগান ধৰিছিল।

প্ৰাৰম্ভিক জীৱন

১৮৮০ চনৰ ১৩ জুলাইত বংগ প্ৰেচিডেন্সিৰ পাবনা জিলাৰ ছিৰাজগঞ্জত চৈয়দ বংশৰ এটি বঙালী মুছলমান পৰিয়ালত চৈয়দ ইছমাইল হোছেইনৰ জন্ম হৈছিল। তেওঁৰ পূৰ্বপুৰুষ চৈয়দ আলী আজমে ইৰাণৰ ছিৰাজ চহৰৰ পৰা বংগলৈ প্ৰব্ৰজন কৰি মোগল দৰবাৰত সন্মান লাভ কৰিছিল। চৈয়দ আলী আজমে প্ৰথমে নাদিয়াৰ আমলাবাৰীত বাস কৰিছিল আৰু তেওঁৰ বহুকেইজন বংশধৰ ইউনানী চিকিৎসাৰ সাধক আছিল। ছিৰাজীৰ পিতৃ মৌলৱী চৈয়দ আব্দুল কৰিম খাণ্ডকাৰ (১৮৫৬-১৯২৪) আছিল এজন আৰক্ষীৰ উপ-পৰিদৰ্শক আৰু ইউনানী প্ৰেকটিচনাৰ। তেওঁৰ মাতৃ নুৰজাহান খানোম পষ্টুন বংশৰ আছিল। তেওঁ জন্ম গ্ৰহণ কৰা জিলাখনৰ প্ৰতি সন্মান প্ৰদৰ্শন স্বৰূপে তেওঁৰ নামৰ শেষত ছিৰাজী উপাধি সংযোগ কৰা হৈছিল। তেওঁ শিবলি নোমানী আৰু মহম্মদ ইকবালৰ দৰে ভাৰতীয় মুছলমান লেখকৰ ৰচনাও পঢ়িছিল, যি তেওঁক যথেষ্ট প্ৰভাৱিত কৰিছিল। ১৯০৮ চনত তেওঁৰ প্ৰথমখন গ্ৰন্থৰ দ্বিতীয় সংস্কৰণ প্ৰকাশ পোৱাৰ লগতে তেওঁৰ বিৰুদ্ধে বিদ্ৰোহৰ অভিযোগ উত্থাপিত হয়। চৰকাৰে এই গ্ৰন্থখন নিষিদ্ধ কৰে আৰু তাৰ পিছত ১৯১০ চনৰ মাৰ্চ মাহত তেওঁক ব্ৰিটিছ ৰাজৰ বিৰুদ্ধে স্বাধীনতাৰ বাবে অভিযোগ কৰা প্ৰথমজন দক্ষিণ এছিয়াৰ কবি হিচাপে কাৰাবাস দিয়া হয়। পিছৰ বছৰ বংগলৈ উভতি আহি তেওঁ অঞ্জুমান-ই-উলামা-ই-বাংগালাৰ অন্যতম প্ৰতিষ্ঠাপক হয়। ১৯৩০ চনত তেওঁক লোণ আইন অমান্য আন্দোলনত অংশগ্ৰহণ কৰাৰ বাবে গ্ৰেপ্তাৰ কৰা হয়।

ছিৰাজী ভাৰতীয় জাতীয় কংগ্ৰেছ, সৰ্বভাৰতীয় মুছলিম লীগ, স্বৰাজ পাৰ্টি, কৃষক সমিতিৰ দৰে বহু দল-সংগঠনৰো সক্ৰিয় সদস্য আছিল। তেওঁ ছিৰাজগঞ্জৰ কৃষকসকলক স্থানীয় জমিদাৰসকলৰ বিৰুদ্ধে সংগঠিত কৰিছিল। ১৯৬৭ চনত আব্দুল কোৱাদিৰে ছিৰাজীৰ ৰচনাবলী (চিৰাজীৰ ৰচনা) সম্পাদনা কৰে। ড° কাজী আব্দুল মান্নানেও ছিৰাজীৰ ওপৰত গৱেষণা কৰিছিল আৰু ১৯৭০ চনত চৈয়দ ইছমাইল হোছেইন ছিৰাজী প্ৰকাশ কৰিছিল।

তথ্যসূত্ৰ

শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:বাংলাদেশৰ ব্যক্তি
উভচৰবিদ্যা

জীৱ বিজ্ঞানৰ যি শাখাই বেং, চেল্মেণ্ডাৰ, নিউট তথা চিচিলাৰৰ দৰে উভচৰ প্ৰাণীৰ ওপৰত অধ্যয়ন তথা গবেষণা কৰে, সেই শাখাকে উভচৰবিদ্যা বোলা হয়। শাখটো ইংৰাজীত batrachology (বাট্ৰাকোলোজী) নামেৰে পৰিচিত। যিসকলে উভচৰ প্ৰাণীৰ ওপৰত অধ্যয়ন কৰে, সেইসকলক উভচৰবিদ বোলা হয়। কোনো কোনোৱে উভচৰবিদ্যাক বহলভাৱে সৰীসৃপবিদ্যা(herpetology)ৰো অন্তৰ্ভুক্ত কৰে।

উভচৰ

উভচৰ হ'ল শীতল তেজৰ প্ৰাণী আৰু প্ৰায় একেলগে গোট হিচাপে বাস কৰে। পৃথিবীত প্ৰায় ৬৭০০টি প্ৰজাতিৰ উভচৰ পোৱা যায়। আবাসস্থল ধ্বংসৰ ফলত, উভচৰ বৰ্তমান অস্তিত্বৰ সংকটত ভুগিছে।

তথ্য সূত্ৰ

শ্ৰেণী:জীৱবিজ্ঞান
অঞ্জলি ৰয়

অঞ্জলি ৰয় (; এপ্ৰিল ১৯৩০ – ২২ জানুৱাৰী ২০১৭) এগৰাকী বিশিষ্ট ভাৰতীয় মাইক’লজিষ্ট আৰু শিক্ষাবিদ আছিল। ভেঁকুৰ প্ৰজাতিৰ ৰয়’প’ৰাছৰ নাম তেওঁৰ সন্মানত ৰখা হৈছে।

প্ৰাৰম্ভিক জীৱন

ৰয়ৰ জন্ম হৈছিল ১৯৩০ চনৰ এপ্ৰিল মাহত ৰাজশাহীত, তাৰ পিছত স্বাধীনতাৰ পূৰ্বৰ ভাৰতত আৰু এতিয়া বাংলাদেশত। ১৯৪৫ চনত তাত থকা ছোৱালী বিদ্যালয়ৰ পৰা তেওঁ মেট্ৰিক পৰীক্ষাত উত্তীৰ্ণ হয়। তেওঁ কলিকতাৰ প্ৰেচিডেন্সি কলেজৰ পৰা উদ্ভিদ বিজ্ঞানত সন্মানসহ স্নাতক ডিগ্ৰী লাভ কৰিছিল আৰু ১৯৫২ চনত বালিগঞ্জ বিজ্ঞান মহাবিদ্যালয়ৰ পৰা স্নাতকোত্তৰ ডিগ্ৰী অৰ্জন কৰিছিল। এছ.এন. বেনাৰ্জীৰ তত্ত্বাৱধানত কলিকতা বিশ্ববিদ্যালয়ৰ পৰা তেওঁ ডি.এছচি. ডিগ্ৰী লাভ কৰিছিল।

প্ৰাৰম্ভিক গৱেষণা আৰু শৈক্ষিক

ৰয়ে প্ৰাৰম্ভিক পোষ্ট ডক্টৰেট গৱেষণা ক'ৰিঅ'লেলাছৰ বিষয়ে‍ কানাডাত মিল্ড্ৰেড কে নোবেলছৰ তত্ত্বাৱধানত কৰিছিল। ভাৰতলৈ উভতি আহি তেওঁ কলিকতা স্কুল অৱ ট্ৰপিকেল মেডিচিনত চিকিৎসা মাইকোলজিষ্ট হিচাপে কাম আৰম্ভ কৰিছিল। ১৯৭৪ চনত তেওঁ বৰ্ধমান বিশ্ববিদ্যালয়ত অধ্যাপক হিচাপে যোগদান কৰিছিল। পাঁচ বছৰৰ পাছত তেওঁ বিশ্ব-ভাৰতী বিশ্ববিদ্যালয়লৈ যায় আৰু ১৯৯৫ চনত অৱসৰ লোৱালৈকে তেওঁ তাত আছিল। অধ্যাপক হিচাপে ৰয়ে ১০জন পি.এইচডি. গৱেষকক পৰামৰ্শ দিছিল।

পলিপোৰৰ বিশেষত্ব

ৰয়ে পচি যোৱা কাঠৰ পলিপোৰৰ প্ৰতি স্থায়ী আগ্ৰহ গঢ়ি তুলিছিল, আৰু ভেঁকুৰৰ গোটটোৰ শ্ৰেণীবিভাজনৰ প্ৰতি নিজকে উৎসৰ্গা কৰিছিল, ৰূপবিজ্ঞান, শৰীৰচৰ্চা, সংস্কৃতিৰ বৈশিষ্ট্য, ৰাসায়নিক প্ৰতিক্ৰিয়া, ইহঁতৰ প্ৰৰোচিত পচনৰ ধৰণ আৰু ইহঁতৰ যৌনতাৰ ওপৰত ভিত্তি কৰি ইয়াৰ বৈশিষ্ট্য নিৰ্ণয় কৰিছিল। তেওঁ এই বিষয়ে প্ৰায় ১৫০খন গৱেষণা-পত্ৰ লিখিছিল আৰু তেওঁৰ ক্ষেত্ৰৰ কৰ্তৃত্বশীল আলোচনীত প্ৰকাশ পাইছিল। তেওঁ ইণ্ডিয়ান মাইক’লজিকেল ছ’চাইটিৰ অফিচিয়েল জাৰ্নেল জাৰ্নেল অৱ মাইকোপেথ’লজিকেল ৰিচাৰ্চৰ পৰামৰ্শদাতা সমিতিতো কাৰ্যনিৰ্বাহ কৰিছিল।

ডিয়ে তেওঁৰ সন্মানত পলিপ’ৰেচিয়াৰ এটা প্ৰজাতিৰ নাম ৰয়’প’ৰাছৰ থৈছিল।

২০১৭ চনৰ ২২ জানুৱাৰীত ৰয়ৰ মৃত্যু হয়।

তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
ৰিক খ্বন

ৰিক খ্ৱন (ইংৰাজী ভাষা:Rik Khwan)হৈছে আহোমসকলে আয়োজন কৰা আহোম ধৰ্মৰধৰ্মীয় অনুষ্ঠান। ইয়াত খ্ৱন নামৰ বিশেষ শক্তি (সাধাৰণতে দীৰ্ঘ আয়ুস বুলি ধৰা হয়) স্মৰণ কৰা হয় যিটো চীন, শান,থাইলেণ্ড আৰু লাওছৰ তাঈ সকলৰ মাজতো দেখা যায়। নতুনকৈ চাওফাৰ আসন লাভ কৰাৰ সময়ত বা ৰণত জয়লাভ কৰাৰ পিছত অথবা কোনো অমঙ্গলৰ পৰা হাত সাৰি দীৰ্ঘ জীৱন লাভৰ কামনা কৰি এই উৎসৱ পতা হৈছিল।

নিয়মাৱলী

এখন সুসজ্জিত চাঙৰ ওপৰত চাওফাজন বহি থাকে। ম'লৌঙ সকলে মন্ত্ৰপুত পানী ৰজাৰ মূৰত ঢালি দিয়ে। চাঙৰ তলত দুগৰাকী মানুহ বহি থাকে। ৰজাৰ মূৰত ঢলা পানী ৰজাৰ গাৰে বৈ গৈ সিহঁতৰ মূৰত পৰে। স্নানৰ শষত ৰজাৰ সাজ-পাৰ সলাই নতুন সাজ-পাৰ লয়। সিহঁতক এচৰু চৰু সোণ আৰু এচৰু ৰূপ দি ৰাজ্যৰ বাহিৰ কৰি খেদি দিয়া হয়। মানুহৰ বিশ্বাস যে সিহঁতে ৰজা আৰু ৰাইজৰ অমঙ্গল নেওচি লৈ যায়। সেই কাৰণে তেওঁলোকক নেওচা যোৱা বোলে।

তথ্য সংগ্ৰহ

শ্ৰেণী:আহোম ৰাজ্য
শ্ৰেণী:অসমৰ উৎসৱসমূহ

শ্ৰেণী:অসমৰ ইতিহাস
শ্ৰেণী:টাই আহোম
কমল কুমাৰী ৰাষ্ট্ৰীয় বঁটা

কমল কুমাৰী ৰাষ্ট্ৰীয় বঁটা কলা, সাহিত্য, সংস্কৃতি আৰু বিজ্ঞান-প্ৰযুক্তিৰ ক্ষেত্ৰত গুৰুত্বপূৰ্ণ বৰঙণিৰ বাবে ব্যক্তিবিশেষ বা গোটক প্ৰদান কৰা এটা ভাৰতীয় বঁটা। ঠেঙাল, অসমৰ খঙীয়া বৰুৱা পৰিয়ালৰ বিদুষী মহিলা কমল কুমাৰী বৰুৱাৰ স্মৃতিত কমল কুমাৰী ফাউণ্ডেছনে ১৯৯০ চনত এই বঁটাৰ প্ৰচলন কৰে। এতিয়ালৈকে ৪১জন ব্যক্তিয়ে এই বঁটা লাভ কৰিছে। ১৯৯১ চনত প্ৰথমে শোভা ব্ৰহ্মক কলা-সংস্কৃতি ক্ষেত্ৰত বৰঙণিৰ বাবে এই বঁটা প্ৰদান কৰা হৈছিল। এই বঁটাত এটা ট্ৰফী, এখন মানপত্ৰ আৰু নগদ ২ লাখ টকা প্ৰদান কৰা হয়।

বঁটাপ্ৰাপকৰ তালিকা

বৰ্ষ
প্ৰাপক
স্থান
পেছা
শ্ৰেণী
উৎ‍স
১৯৯১
শোভা ব্ৰহ্ম
অসম
শিল্পী
কলা আৰু সংস্কৃতি

১৯৯২
চি এন আৰ ৰাও
কৰ্ণাটক
ৰসায়নবিদ
বিজ্ঞান আৰু প্ৰযুক্তি

২০০০
জয়ন্ত বিষ্ণু নাৰ্লিকাৰ
মহাৰাষ্ট্ৰ
ব্ৰহ্মাণ্ডবি়জ্ঞানী
বিজ্ঞান আৰু প্ৰযুক্তি

২০০৪
নৱনীতা দেৱ সেন
পশ্চিমবংগ
লেখিকা
কলা আৰু সংস্কৃতি

২০০৯
পাৰবীন চুলতানা খান
অসম
গায়িকা
কলা আৰু সংস্কৃতি

২০১০
ৰমেশ চন্দ্ৰ ডেকা
অসম

বিজ্ঞান আৰু প্ৰযুক্তি

২০১১
হেইছনাম কানহাইলাল
মণিপুৰ
নাট্যশিল্পী
কলা আৰু সংস্কৃতি

২০১১
কৃষ্ণ যোশী
উত্তৰাখণ্ড
পদাৰ্থ বিজ্ঞানী
বিজ্ঞান আৰু প্ৰযুক্তি

২০১২
ধীৰাজ বৰা
গান্ধী নগৰ
পদাৰ্থ বিজ্ঞানী
বিজ্ঞান আৰু প্ৰযুক্তি

২০১২
ঐচৰ্য্য পি. কোঁৱৰ
অসম
চিত্ৰশিল্পী
কলা আৰু সংস্কৃতি

২০১২
পুষ্পা ভূঞা
অসম
শাস্ত্ৰীয় নৃত্য
কলা আৰু সংস্কৃতি

অতিৰিক্ত তথ্য

হেমেন্দ্ৰ প্ৰসাদ বৰুৱা
কমল কুমাৰী বৰুৱা
কমল কুমাৰী ফাউণ্ডেছন
শিৱ প্ৰসাদ বৰুৱা ৰাষ্ট্ৰীয় বঁটা

তথ্য সংগ্ৰহ

বাহ্যিক সংযোগ

আনুষ্ঠানিক ৱেবছাইট

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান